《送杨可及第还乡》
宋代·梅询

君恩兼喜拜维桑，路入家山道更光。
春色殿前初脱白，秋风陇更见焚黄。
偏留名纸呼先辈，喜著蓝袍到故乡。
科第孝思俱已遂，却经剑栈莫凄凉。

作者简介：（964—1041）宋宣州宣城人，字昌言。太宗端拱二年进士。真宗时为三司户部判官，屡更书论西北兵事。坐断田讼失实，降通判杭州。迁两浙转运副使，判三司开拆司。坐议天书，出知濠州。后历知数州，累官翰林侍读学士、给事中、知审官院。以足疾出知许州。